סיימון סבאג מונטיפיורי

סיימון ג'ונתן סבאג מונטיפיורי (באנגלית: Simon Jonathan Sebag Montefiore; נולד ב-27 ביוני 1965 בלונדון) הוא היסטוריון וסופר יהודי בריטי. משפחתו מצד אביו הם ספרדים שעברו למרוקו ואיטליה, המשפחה מצד אמו הגיעה לבריטניה מליטא בתחילת המאה ה-20. אביו של סיימון, רופא במקצועו, הוא נצר לשושלת ספרדית עשירה של יהודים שפעלו כדיפלומטים וכבנקאים בכל רחבי אירופה. בראשית המאה ה-19, סר משה מונטיפיורי, דוד סבו של סיימון, סחר בשווקים בהתבסס על ידע מודיעיני אודות קרב ווטרלו ונעשה שותף בעסקי הבנקאות של חברת הבנקאות של משפחת רוטשילד. בניגוד לכך, אמו של סיימון, אפריל, סופרת במשלח ידה, הגיעה ממשפחה ענייה של מלומדים יהודים ליטאים. אביה נס מהאימפריה הרוסית בראשית המאה ה-20. הוא רכש עם משפחתו כרטיסים לעיר ניו יורק, אבל רימו אותם והם הורדו בקורק, אירלנד. במהלך חרם לימריק של 1904 הם עזבו את אירלנד ועברו לניוקאסל, אנגליה. סיימון סבאג מונטיפיורי למד בבית הספר הארו (Harrow) ובקולג' גונוויל וקיס (Gonville and Caius) באוניברסיטת קיימברידג', שם למד היסטוריה. הוא עבד כבנקאי וכעיתונאי ליחסים בינלאומיים. ספריו של מונטיפיורי הם רבי מכר וראו אור ב-33 שפות, בהם גם עברית. ספרו הראשון, "Catherine the Great & Potemkin", היה מועמד סופי לפרסים סמואל ג'ונסון, דאף (Duff) קופר ופרסי הביוגרפיה של מארש. "סטלין - חצר הצאר האדום" זכה בפרסי הספר הבריטי בקטגוריית ספר ההיסטוריה של השנה ב-2004. "סטלין הצעיר" זכה בפרס הלוס אנג'לס טיימס לביוגרפיה הטובה ביותר של השנה, בפרס הספר של קוסטה, בפרס ברונו קרייסקי לספרות פוליטית, ובפרס הביוגרפיה הפוליטית בצרפת, והיה מועמד סופי לפרס הזיכרון לג'יימס טייט בלאק (James Tait Black).‏ אולפני מירמקס ואולפני רובי רכשו את הזכויות לסרט שיתבסס על הספר "סטלין הצעיר". הוא גם כתב רומן, "Sashenka". ספר ההיסטוריה הבא שכתב הוא "Jerusalem: the Biography", המתאר היסטוריה חדשה של המזרח התיכון. הוא עמית האגודה המלכותית לספרות, מתגורר בלונדון ביחד עם אשתו, הסופרת סנטה מונטיפיורי, ושני ילדיהם. חמיו הוא בעל האדמות האנגלו-ארגנטינאי צ'ארלס פלמר-תומקינסון, אחיו הוא יו סבאג מונטיפיורי וגיסתו היא אשת החברה טארה פלמר-תומקינסון. חבריו כוללים את המלך צ'ארלס השלישי, ראש ממשלת בריטניה לשעבר דייוויד קמרון וקו סטארק. ירושלים: הביוגרפיה (מאנגלית: גיל שמר), אור יהודה: הוצאת דביר, 2013 סשינקה (מאנגלית: יעל ענבר), אור יהודה: כנרת, זמורה-ביתן, 2010 (עם דן ג'ונס וקלודיה רנטון), 101 גיבורים: החשובים, האמיצים, המעניינים בתולדות האדם (מאנגלית: אורי שגיא), אור יהודה: כנרת, זמורה-ביתן, תשע"א 2010 סטלין הצעיר (מאנגלית: מנשה ארבל), אור יהודה: הוצאת דביר, תש"ע 2010 סטלין חצר הצאר האדום (מאנגלית: מנשה ארבל), אור יהודה: הוצאת זמורה-ביתן ויבנה, 2006 The World: A Family History of Humanity (2022) Jerusalem: the Biography, a fresh history of the Middle East, Knopf (October 25, 2011) 101 World Heroes, 2009 Monsters – History's most evil men and women, 2008 Young Stalin, 2008 Stalin: The Court of the Red Tsar, 2005, 2004 ISBN 1400042305 ISBN 978-1400042302 Potemkin: Catherine the Great's Imperial Partner, 2005 Catherine the Great and Potemkin, 2004 Speeches that Changed the World: The Stories and Transcripts of the Moments that Made History, 2008, 2007 Piggy Foxy and the Sword of Revolution: Bolshevik Self-Portraits (Annals of Communism Series) with Alexander Vatlin, Larisa Malashenko and Vadim A. Staklo, 2006 A History of Caucasus, 2005 ISBN 0297819259 ISBN 978-0297819257 King's Parade, 1992 Sashenka, 2008 My Affair with Stalin, 2004 Speeches that Changed The World מדיה וקבצים בנושא סיימון סבאג מונטיפיורי בוויקישיתוף אתר האינטרנט הרשמי של סיימון סבאג מונטיפיורי סיימון סבאג מונטיפיורי, ברשת החברתית Goodreads סיימון סבאג מונטיפיורי (1965-), דף שער בספרייה הלאומית סיימון סבאג מונטיפיורי, אין לי ספק: לא קיימת עוד עיר כזאת בעולם, באתר הארץ, 15 ביוני 2011 אניטה שפירא, "סטאלין הצעיר" ו"סטאלין: חצר הצאר האדום" מאת סיימון סבאג מונטיפיורי וזרח השמש, באתר הארץ, 26 במאי 2010 אלכס דורון , מדינות היהודים, באתר nrg‏, 23 באוקטובר 2005 קובי קמין, ‏חדשים ומומלצים, באתר גלובס, 17 בינואר 2011 מיה סלע, סיימון סבאג מונטיפיורי לא נלחם בטחנות הקמח, באתר הארץ, 12 בספטמבר 2013 רוברט פילפוט, ההיסטוריה העולמית כביוגרפיה רצחנית, באתר זמן ישראל, 7 בינואר 2023 קורות חיים קצרים של סיימון סבאג מונטיפיורי, BBC‏, 18 ביולי 2008 ויקי וורד, "ההיסטוריה בהתהוותה", ואניטי פייר, 22 בינואר 2008 "פרסי הספר של הלוס אנג'לס טיימס לשנת 2007", לוס אנג'לס טיימס, 25 באפריל 2008 חפציבה אנדרסון, "הספר 'Day' של א.ל. קנדי והספר "סטלין הצעיר" של מונטיפיורי זוכים בפרסי קוסטה", בלומברג, 2 בינואר 2008 קורות חיים קצרים של סיימון סבאג מונטיפיורי, אתר המחבר אליסון פלוד, "ביוגרף חוגג את הזכייה בפרס 'השווה זהב'", הגארדיאן, 26 באוגוסט 2008 לוסי קבנדיש, "האצולה, טארה וספרים רבי-מכר", Evening Standard, ‏ 7 במרץ 2005